Mênggah têtiyangipun ing nagari Maroko punika kenging kabagi dados kalih golongan ingkang agêng, inggih punika bôngsa Bèrbêr lan bôngsa Arab, kalih bôngsa wau kêrêp sangêt campur dados satunggal. Kajawi bôngsa kêkalih punika, ing Maroko ugi kathah bangsanipun Yahudi lan bôngsa Aprikah (kulit cêmêng). Pangupajiwanipun tiyang Arab ing ngriku ingkang kathah sami ngingah rajakaya, anggènipun gêgriya sami wontên ing pakuwon. Dene tiyang Bèrbêr punika sami gêgriya têtêp, saha ingkang kathah sami dados tani lan tukang. Mênggah agaminipun tiyang Maroko punika